Likumprojekts

### Grozījumi likumā "Par iedzīvotāju ienākuma nodokli"

Izdarīt likumā "Par iedzīvotāju ienākuma nodokli" (Latvijas Republikas Augstākās Padomes un Valdības Ziņotājs, 1993, 22./23. nr.; Latvijas Republikas Saeimas un Ministru Kabineta Ziņotājs, 1994, 2., 23. nr.; 1995, 8., 14. nr.; 1996, 9. nr.; 1997, 3., 21. nr.; 1998, 1. nr.; 1999, 24. nr.; 2000, 5. nr.; 2001, 1., 24. nr.; 2002, 6. nr.; 2003, 15. nr.; 2004, 2. nr.; 2005, 2., 8., 24. nr.; 2006, 14., 22. nr.; 2007, 3., 12., 24. nr.; 2008, 12. nr.; 2009, 1., 2., 15., 16. nr.; Latvijas Vēstnesis, 2009, 200. nr.; 2010, 82., 131., 178., 206. nr.; 2011, 99., 144., 157., 204. nr.; 2012, 44., 88., 92., 192. nr.; 2013, 194., 232., 234. nr.; 2014, 47., 57., 257. nr.; 2015, 42., 97., 227., 248. nr.; 2016, 123., 241. nr.; 2017, 156., 242. nr.; 2018, 95., 111., 194., 249. nr.) šādus grozījumus:

1. Papildināt 9. panta pirmo daļu ar 26.1punktu šādā redakcijā:

"261) čeku loterijas laimesti saskaņā ar Čeku loterijas likumu;".

2. Aizstāt 15. panta sešpadsmitajā daļā skaitli un vārdu "4583 *euro*" ar vārdiem "vienu divpadsmito daļu no likumā "Par valsts sociālo apdrošināšanu" noteiktā obligāto iemaksu objekta maksimālā apmēra".

3. Papildināt pārejas noteikumus ar 140., 141. un 142. punktu šādā redakcijā:

"140.  2018. un 2019. gada ienākumu deklarācijā aprēķinātā nodokļa samaksas termiņš ir 2020. gada 1. decembris, ja attiecīgajā taksācijas gadā īstenojas pārejas noteikumu 141. punktā minētie nosacījumi.

141. Lai piemērotu pārejas noteikumu 140. punktu, jābūt izpildītiem šādiem nosacījumiem:

1) maksātājs nav reģistrējis saimniecisko darbību;

2) taksācijas gada ienākums, izņemot šā likuma 9. pantā minētos neapliekamos ienākumus, atbilst šādām pazīmēm:

a) ir gūts tikai Latvijā,

b) nepārsniedz šā likuma 15. panta otrās daļas 1. punktā noteikto slieksni (20 004 *euro*),

c) ir ienākums, no kura izmaksas vietā ir ieturēts nodoklis,

d) ir ienākums, kuram piemēro gada diferencēto neapliekamo minimumu un šā likuma 13. pantā noteiktos atvieglojumus.

142. Šā likuma 9. panta pirmās daļas 26.1punkts stājas spēkā 2019. gada 1. jūlijā."

Finanšu ministrs

J. Reirs